Document ID: 31999L0047

KOMISSION DIREKTIIVI 1999/47/EY,
annettu 21 päivänä toukokuuta 1999,
vaarallisten aineiden tiekuljetuksia koskevan jäsenvaltioiden lainsäädännön lähentämisestä annetun neuvoston direktiivin 94/55/EY mukauttamisesta tekniikan kehitykseen toisen kerran
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vaarallisten aineiden tiekuljetuksia koskevan jäsenvaltioiden lainsäädännön lähentämisestä 21 päivänä marraskuuta 1994 annetun neuvoston direktiivin 94/55/EY [1], sellaisena kuin se on viimeksi muutettuna komission direktiivillä 96/86/EY [2], ja erityisesti sen 8 artiklan,
sekä katsoo, että
1) direktiivin 94/55/EY liitteet sisältävät 1 päivästä tammikuuta 1997 sovellettavan ADR-sopimuksen, joka on sittemmin julkaistu kaikilla yhteisön virallisilla kielillä [3],
2) ADR-sopimus saatetaan ajan tasalle kahden vuoden välein, minkä vuoksi 1 päivästä tammikuuta 1999 on ollut voimassa tarkistettu versio, jota varten asetettu siirtymäkausi päättyy 30 päivänä kesäkuuta 1999,
3) direktiivin 94/55/EY 8 artiklassa säädetään, että tarvittavat muutokset liitteiden mukauttamiseksi tieteen ja tekniikan kehitykseen direktiivin soveltamisalalla ja uusien määräyksien huomioon ottamiseksi on tehtävä 9 artiklassa säädettyä menettelyä noudattaen,
4) on tarpeen mukauttaa ala ADR-sopimuksen uusiin määräyksiin ja näin ollen muuttaa direktiivin 94/55/EY liitteet,
5) tässä direktiivissä säädetyt toimenpiteet ovat direktiivin 94/55/EY 9 artiklalla perustetun komitean lausunnon mukaiset, ja
6) vaarallisten aineiden kansainvälisistä tiekuljetuksista tehdyn eurooppalaisen sopimuksen eli ADR-sopimuksen liitteiden A ja B tarkistetut versiot olisi liitettävä direktiivin 94/55/EY liitteiksi A ja B, ja niitä olisi sovellettava rajat ylittävän liikenteen lisäksi myös yksittäisten jäsenvaltioiden sisäiseen liikenteeseen,
ON ANTANUT TÄMÄN DIREKTIIVIN:
1 artikla
Muutetaan direktiivin 94/55/EY liitteet seuraavasti:
1) Liitteellä A poistetaan seuraava teksti
[4]
:
"Liitteeseen A kuuluvat eurooppalaisen sopimuksen vaarallisten tavaroiden kansainvälisistä tiekuljetuksista (ADR-sopimus), sellaisena kuin se on voimassa 1 päivänä tammikuuta 1997, liitteen A reunanumerot 2000-3999, jossa ilmaisu "sopimuspuoli" korvataan ilmaisulla "jäsenvaltio".
Huom.
Kaikilla yhteisökielillä olevat toisinnot vuonna 1997 voimaan tulevista muutoksista ADR-sopimuksen liitteen A vahvistettuun tekstiin vuodelta 1995 julkaistaan niin pian kuin teksti on saatavilla kaikilla kielillä."
Muutetaan liite A tämän direktiivin liitteen A mukaisesti.
2) Liitteellä B poistetaan seuraava teksti
[5]
:
"Liitteeseen B kuuluvat eurooppalaisen sopimuksen vaarallisten tavaroiden kansainvälisistä tiekuljetuksista (ADR-sopimus), sellaisena kuin se on voimassa 1 päivänä tammikuuta 1997, liitteen B reunanumerot 10000-270000, joissa ilmaisu "sopimuspuoli" korvataan ilmaisulla "jäsenvaltio".
Huom.
Kaikilla yhteisökielillä olevat toisinnot vuonna 1997 voimaan tulevista muutoksista ADR-sopimuksen liitteen B vahvistettuun tekstiin vuodelta 1995 julkaistaan niin pian kuin teksti on saatavilla kaikilla kielillä."
Muutetaan liite B tämän direktiivin liitteen B mukaisesti.
2 artikla
1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan ennen 1 päivää heinäkuuta 1999. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle.
3 artikla
Tämä direktiivi tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 21 päivänä toukokuuta 1999.

Labels: 7
8
15